

Lipad PAL3SHS

**Republic of the Philippines**

**Department of Education**

**Region IV-A CALABARZON**

**City Schools Division of Dasmariñas**

**Cluster VI**

**PALIPARAN III SENIOR HIGH SCHOOL**

**KASUNDUAN NG MAGULANG AT NG PAARALAN SA**

**MGA ALITUNTUNIN NG PAARALAN**

Ako, si \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (ama/ina/taga-pangalaga) ni \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ng Seksyon \_\_\_\_\_\_\_\_ at naninirahan sa \_\_\_\_\_\_\_\_\_\_\_\_\_\_\_\_\_\_\_\_\_\_\_ ay nakikipagkasundo sa mga namumuno at punong-guro ng paaralan na sisikaping maipatupad ang mga alituntunin at polisiyang dito ay nakasaad, sa ikabubuti ng aking pinangangalagaan at pinapa-aral sa paaralang Paliparan III Senior High School.

1. **Pagsusuot ng Uniporme**

Ang pagsusuot ng uniporme ay naayon sa polisiya ng Kagawaran ng Edukasyon na sa katanggap-tanggap sa pagpasok sa paaralan. Subalit upang masiguro ang pagkakakilanlan at ang kaligtasan ng mga ito laban sa mga tagalabas na maaring makapasok at makahalubilo nila sa loob ng paaralan na maaring maglagay sa kanila sa alanganin, ineenganyo ang pareparehas na pagsusuot ng uniporme ang mga mag-aaral kada araw na may pasok. Maari naman naman nilang gamitin ang kanilang pang P.E. sa araw na sila ay may iskedyul para dito sa buong maghapong ilalagi nila sa paaralan para sa kanilang pang-akademikong klase. Nararapat ding magsuot ng tamang kasuotan kapag gumagamit na ng laboratoryo upang masiguradong ligtas ang mga bata.

1. **Gupit at Pag-aayos ng Sarili**

Kailangang ang gupit ng lalaki ay yaong sila ay magmumukhang disenteng estudyante na nagpapakita ng pagiging maginoo.

Para naman sa mga babae, ay yaong magmumukha rin silang disenteng estudyante na nagpapakita ng pagiging binibini. Pinapayagan ang paglalagay ng kaunting make-up subalit ipinagbabawal ang sobra.

Maari namang magkulay ngunit huwag yaong lalabas pa rin silang disente at kagalang-galang bilang mga estudyante.

Nararapat na walang mga hikaw o “piercings” sa oras ng klase at kung sila ay nasa sa loob ng paaralan. Kung maari, ang mga tattoo kung mayroon man ay yaong hindi makatakaw pansin at tila sila ay mga kamiyembro ng anumang gang o FRATERNITY o SORORITY.

1. **Regular na Pagpasok sa Klase**

Mahigpit na inaasahan ang araw-araw na pagpasok ng mga bata sa kanilang mga klase upang maipasa nila ang kanilang mga asignatura at masiguro ang kanilang pang-akademikong pag-unlad.

Sakali at lumiban ang mga bata ng higit sa **TATLONG ARAW** ay nararapat ng magpasa ng **EXCUSE LETTER** na nilagdaan ng magulang o tagapag-alaga, na nagpapaliwanag ng dahilan ng pagliban upang mabigyan ng mga guro ng mga gawaing hindi nakuha dahil sa pagliban at sa gayon ay may pagkakataon ang mga batang makapagsulit o maka-make up upang pumasa.

Nararapat na maintindihan na ang batang mayroong dalawang di-naipasang (bagsak) asignatura na hindi nabigyan ng **INTERBENSYON O REMEDYAL NA KLASE** sa kasalukuyang semestre ay hindi papayagang magpatala ng mga kasunod na asignaturang may prerequisite at uulitin ang mga ito kung mayroong summer at kung ang mga asignaturang di ipinasa ay nakaoffer. Subalit, kapag ang bata ay bumagsak ng higit sa dalawang (2) asignatura sa kabuuan ng dalawang semestre, uulitin na niya lahat ng asignatura sa kasalukuyang Grade Level ng Grade 11 bago makapagpatala sa Grade 12.

Mabibigyan lamang ng Diploma o Sertipiko ng Pagtatapos ang mga batang maluwalhating nakapasa sa lahat ng asignatura ng Grade 11 at Grade 12 at magkakaroon ito ng pagkakataong makadalo sa seremonya ng pagtatapos na gaganapin sa huling linggo ng Marso o unang linggo ng Abril.

Maaring makakuha ng tatlong National Competency (NC) Certificate ang mga batang kumuha ng TVL na Track.

Ang pagmamarka ay semestral at nararapat na maipasa ng mga bata ang lahat ng asignatura kada semester, kaya nararapat na tutukan ng mga magulang o tagapag-alaga ang pag-aaral ng mga bata. Kung kinakailangan, nararapat ang aktibong ugnayan ng paaralan at mga magulang sa anumang paraan para sa pagmonitor ng kanilang pagkamit ng kasanayan.

Iwasan ang pagiging huli (late) sa pagpasok sa klase sapagkat malaki ang magiging epekto sa perpormans at mga marka ng mga bata kung paulit-ulit ang gawaing ito.

1. **Seguridad at Katahimikan**

Nararapat na palaging mayroong **Pagkikilanlan (Identification Card**) ang mga batang opisyal na nakaenrol/nakatala sa paaralan kung kaya’t kinakailangang palaging nakasuot ang ID pagpasok sa kampus at habang sila ay nasa klase.

Kapag nawala ang ID, kailangan ang sulat ng magulang o tagapangalaga at guro at ito ang magsisilbing **Gate Pass (temporary ID)** habang hindi pa muli nakakapagpagawa sa loob ng dalawang (2) linggo.

1. **Pangkalahatang Gawi**

Inaasahan ang pagiging magalang at pagsunod ng mga bata sa alitintunin ng paaralan sa lahat ng oras na sila ay nasa sa loob ng paaralan.

1. **Pagpasok at Paglabas ng Paaralan**

Nararapat na lima (5) o sampung minuto ay nasa loob na ng bakuran ng paaaralan ang mga bata. Magbubukas lamang ang gate ng alas siyete, alas siyete y medya, at alas otso sa pang-umagang klase at kapag tapos na ang klaseng pang alas kuwatro, alas kuwatro y medya, at alas singko. Subalit kapag Lunes, ay nararapat na dumalo ang mga bata sa Flag Ceremony bago mag-alas siyete (7:00 NU) at kung Biyernes naman ng hapon ay sampu hanggang labing-limang minuto (10 o 15) para sa Flag Retreat.

Kapag tanghalian ay bubuksan din ang gate para makauwi ang mga batang nais na sa kanilang bahay magtanghalian, subalit ineengganyo ang mga magulang na pabaunan o ipagbaon ang kanilang mga anak dahil sa kalahating oras lamang ang nakalaan para dito. Maari silang kumain sa kantina ng paaralan at masisiguradong malinis, masarap, masustansya, at mura ang pagkain.

Sa kasunduan sa Barangay at sa Kapulisan sa lugar, mayroon silang malimit na magbabantay sa oras ng pasukan, tanghalian, at labasan ng mga bata.

**MGA DI KANAIS-NAIS NA GAWI NA NARARAPAT IWASAN AT**

**KAUKULANG ANGKOP NA DISIPLINA**

Sa pagpapatupad ng Child Protection Policy, Anti-Bullying Act, at Children in-Conflict with the Law na ipinapatupad ng DepEd, sisikapin ng paaralan na mapangalagaan ang karapatan ng mga mag-aaral at and pagbibigay ng positibong karampatang interbensyon at akmang kaparusahan sakaling may paglabag na ginawa ang bata at sinisiguro na ang mga ito ay naayon sa legal at tamang prosesong ipinapatupad ng Kagawaran ng Edukasyon, Batas Sibil, at Batas Kriminal.

1. **Paglabag sa Akademikong Pag-unlad**

|  |  |  |  |
| --- | --- | --- | --- |
| **Paglabag** | **Unang Pagkakataon** | **Ikalawang Pagkakataon** | **Ikatlong Pagkakataon** |
| Paggamit ng Cellular Phone habang nagkaklase.  **Hindi maituturing na paglabag kung ang paggamit ay emergency at kinakailangan talaga subalit dapat magpaalam sa guro na lalabas ng silid aralan ang bata upang hindi makistorbo.** | Pagpapa-alala | Pagkumpiska at pagpapatawag sa magulang | Pagdaan sa Programang Paggabay (Counseling) |
| Paggamit ng gadget na nakakalikha ng ingay habang mayroong klase liban na lamang kung ito ay pinapayagang gamitin ng guro at makakatulong sa gawaing pang-akademiko | Pagpapa-alala | Pagkumpiska at pagpapatawag sa magulang | Pagdaan sa Programang Paggabay (Counseling) |
| Palagiang pagliban ng higit isang linggo kada buwan at hindi pagpapasa ng Liham Pagpapaliwanag | Pagpapatawag at pagpapaliwanag ng magulang | Pagpasok sa Interbensyon at Programang Paggabay | Di-pagpasa sa mga asignatura dahil sa di pagpasok |
| Palagiang pagpasok ng huli sa mga klase na umaabot na ng isang linggo | Pagpapatawag at pagpapaliwanag ng magulang | Pagpasok sa Interbensyon at Programang Paggabay | Di-pagpasa sa mga asignatura dahil sa di pagpasok |
| Malimit na pagkacutting classes | Pagpapatawag at pagpapaliwanag ng magulang | Pagpasok sa Interbensyon at Programang Paggabay | Di-pagpasa sa mga asignatura dahil sa di pagpasok |
| Paglabas ng klasrum ng walang paalam sa mga guro at pagpapakita ng kawalang galang | Pagpapa-alala | Pagpapatawag at pagpapaliwanag ng magulang | Pagpapataw ng karampatang parusa na naayon sa polisiya at batas |
| Pagtakas sa gate ng paaralan ng walang kaukulang paalam na itinatala sa gwardya na pinapayagan na umuwi ang bata ng guro  **Maari lamang na lumabas ang mga estudyante kung sila ay may LBM o sakit na di kayang lunasan ng paaralan at nangangailangan ng medikal na atensyon na alam ng magulang. Nararapat na may Pass Slip na naitala sa Gwardya at sinamahan ng sinumang kawani o ipinaalam muna sa magulang kung masusundo.** | Pagpapa-alala | Pagpapatawag at pagpapaliwanag ng magulang | Pagpapataw ng karampatang parusa na naayon sa polisiya at batas |
| Di pagsasauli o pagkawala ng kagamitang kinakailangan sa pagtuturo | Pagpapatawag at pagpapaliwanag ng magulang at pagpapataw ng karampatang kabayaran | Suspensyon na di lalampas ng limang araw at pagpapataw ng karampatang kabayaran | Ekspulsyon at di iisyuhan ng Certificate of Good Moral Character |
| Hindi pagpasok sa Immersion Program na kinakailangan para makasulit at makapagtapos sa programang napili sa SHS | Pagpapatawag at pagpapaliwanag ng magulang | Pagpasok sa Interbensyon at Programang Paggabay | Di-pagpasa sa mga asignatura dahil sa di pagpasok |

1. **Paglabag sa Kilos ng Pagiging Mag-aaral**

|  |  |  |  |
| --- | --- | --- | --- |
| **Paglabag** | **Unang Pagkakataon** | **Ikalawang Pagkakataon** | **Ikatlong Pagkakataon** |
| Hindi pagsusuot ng tamang uniporme | Pagpapa-alaala | Pagpapatawag at pagpapaliwanag ng magulang | Pagpasok sa Interbensyon at Programang Paggabay |
| Hindi pag-susuot ng Pagkakakilanlan o ID | Pagpapa-alaala | Pagpapatawag at pagpapaliwanag ng magulang | Pagpasok sa Interbensyon at Programang Paggabay |
| Pagsusuot ng hikaw at pagkakaroon ng body piercing ng mga kalalakihan o piercing sa kababaihan na nagbibigy ng di magandang impresyon sa pagiging estudyante | Pagpapa-alaala at pagkumpiska | Pagpapatawag at pagpapaliwanag ng magulang | Pagpasok sa Interbensyon at Programang Paggabay |
| Pagsusuot ng singsing na may spike at malalaking metal na buckles ng sinturon na maaring gamitin upang makapanakit ng mga kamag-aral | Pagpapa-alaala at pagkumpiska | Pagpapatawag at pagpapaliwanag ng magulang | Pagpasok sa Interbensyon at Programang Paggabay o suspension na di lalampas sa limang araw |
| Pagdadala ng baril, patalim o mga nakakasakit at nakakamatay na mga bagay | Pagkumpiska at pagpapatawag ng magulang | Suspension na di lalampas sa limang araw at pagpasok sa Interbensyon at Programang Paggabay kasama ang magulang | Pananagot sa Juvenile Delinquency Act of 2006 o RA 9344 |
| Pagdadala ng pampasabog o mga bagay na may kinalaman sa terorismo | Pagkumpiska at pagpapatawag ng magulang at pagpasok sa Interbensyon at Programang Paggabay | Suspension na di lalampas sa limang araw at pagpasok sa Interbensyon at Programang Paggabay kasama ang magulang | Pananagot sa Juvenile Delinquency Act of 2006 o RA 9344 |
| Vandalismo at iba’t ibang uri nito | Paglilinis o pagpipintura ng lugar na dinumihan o sinulatan at Komperesiya sa mga magulang | Pagpapatawag at pagpapaliwanag ng magulang at Pagpasok sa Interbensyon at Programang Paggabay | Ekspulsyon at di iisyuhan ng Certificate of Good Moral Character |
| Pagdura sa kung saan saan | Pagpapa-alaala | Pagpapatawag at pagpapaliwanag ng magulang | Pagpasok sa Interbensyon at Programang Paggabay |
| Pag-iwan sa CR ng madumi matapos itong gamitin | Paglilinis ng palikuran | Pagpapatawag at pagpapaliwanag ng magulang | Pagpasok sa Interbensyon at Programang Paggabay |
| Paninigarilyo sa loob ng kampus | Pagpapatawag at pagpapaliwanag ng magulang | Pagpasok sa Interbensyon at Programang Paggabay | Suspensiyon na di lalampas ng limang araw |
| Intensyonal na pagsira ng mga silya, pintuan, pagbasag ng bintana o mga ilaw o anumang nasa sa loob ng klasrum at paaralan | Pagpapatawag at pagpapaliwanag ng magulang at pagpapalit o pagbabayad ng halaga ng nasirang kagamitan | Suspensiyon na di lalampas ng limang araw at pagpasok sa Interbensyon at Programang Paggabay kasama ang magulang | Ekspulsyon at di iisyuhan ng Certificate of Good Moral Character |
| Pagdadala, pag-iinom ng nakalalasing na inumin o pagpasok ng lasing | Pagpapatawag at pagpapaliwanag ng magulang at pagpasok sa Interbensyon at Programang Paggabay | Suspensiyon na di lalampas ng limang araw at pagpasok sa Interbensyon at Programang Paggabay kasama ang magulang | Pananagot sa Juvenile Delinquency Act of 2006 o RA 9344 |
| Pagpapasok o paggamit ng droga o kahalintulad nito gaya ng marijuana, shabu, atbpa. | Suspensiyon na di lalampas ng limang araw at pagpasok sa Interbensyon at Programang Paggabay | Ekspulsyon at di iisyuhan ng Certificate of Good Moral Character | Pananagot sa Juvenile Delinquency Act of 2006 o RA 9344 |
| Pagsusugal sa anumang paraan habang nasa loob ng paaralan | Pagpapatawag at pagpapaliwanag ng magulang | Pagpasok sa Interbensyon at Programang Paggabay | Suspensiyon na di lalampas ng limang araw |
| Pagpapakita ng mahalay na gawi sa loob ng paaralan | Pagpapatawag at pagpapaliwanag ng magulang | Pagpasok sa Interbensyon at Programang Paggabay | Suspensiyon na di lalampas ng limang araw |
| Pagsira sa ID | Pagpapatawag at pagpapaliwanag ng magulang | Pagpasok sa Interbensyon at Programang Paggabay | Suspensiyon na di lalampas ng limang araw |
| Paggamit ng ibang ID upang makapasok sa paaralan | Pagpapatawag at pagpapaliwanag ng magulang | Pagpasok sa Interbensyon at Programang Paggabay | Suspensiyon na di lalampas ng limang araw |
| Pagpapahiram ng sariling ID sa ibang estudyante liban na lamang kung manghihiram ng gamit sa silid aklatan o sa laboratoryo o katulad na gawain | Pagpapatawag at pagpapaliwanag ng magulang | Pagpasok sa Interbensyon at Programang Paggabay | Suspensiyon na di lalampas ng limang araw |
| Di pagsasauli ng mga gamit na ipinahiram ng paaralang gaya ng Learner’s Material, mga kagamitan sa Silid Aklatan, at mga Laboratoryo | Pagpapatawag at pagpapaliwanag ng magulang at pagpapasauli sa mga gamit na hiniram | Pagpapalit o pagbabayad ng halaga ng di-naisauling LM o kagamitan | Suspensiyon na di lalampas ng limang araw |
| Pagnanakaw ng gamit ng paaralan o ng kagamitan ng mga guro o kawani nito | Pagpapatawag at pagpapaliwanag ng magulang at pagpapalit o pagbabayad ng halaga ng nasirang kagamitan | Suspensiyon na di lalampas ng limang araw pagpasok sa Interbensyon at Programang Paggabay | Ekspulsyon at di iisyuhan ng Certificate of Good Moral Character Pananagot sa Batas na naayon sa DSWD |
| Pandaraya o palsipikasyon ng mga tala ng paaralan | Pagpapatawag at pagpapaliwanag ng magulang at pagpasok sa Interbensyon at Programang Paggabay | Suspensiyon na di lalampas ng limang araw | Ekspulsyon at di iisyuhan ng Certificate of Good Moral Character |
| Pamemeke ng lagda ng magulang o tagapag-alaga, guro o kawani ng paaralan | Pagpapatawag at pagpapaliwanag ng magulang | Pagpasok sa Interbensyon at Programang Paggabay | Suspensiyon na di lalampas ng limang araw |
| Pandaraya sa mga pagsusulit, eksaminasyon o mga gawaing pang-akademiko | Pagpapatawag at pagpapaliwanag ng magulang | Pagpasok sa Interbensyon at Programang Paggabay | Suspensiyon na di lalampas ng limang araw |
| Pagdadala ng mahahalay na magasin o babasahin o pelikulang ipinapapanood sa iba | Pagpapatawag at pagpapaliwanag ng magulang | Pagpasok sa Interbensyon at Programang Paggabay | Suspensiyon na di lalampas ng limang araw |
| Paglikha ng ingay na nakakaabala sa mga klase | Pagpapa-alaala | Pagpasok sa Interbensyon at Programang Paggabay | Suspensiyon na di lalampas ng limang araw |
| Pagtambay sa pasilyo na lumilikha ng ingay o kaguluhan na nakaka-abala sa mga klase | Pagpapa-alaala | Pagpasok sa Interbensyon at Programang Paggabay | Suspensiyon na di lalampas ng limang araw |
| Pagtatapon ng BASURA sa kung saan saan | Pagpapa-alaala at paglilinis | Pagpasok sa Interbensyon at Programang Paggabay | Suspensiyon na di lalampas ng limang araw |
| Kawalang galang sa mga guro at kawani ng paaralan | Pagpapatawag at pagpapaliwanag ng magulang | Pagpasok sa Interbensyon at Programang Paggabay | Suspensiyon na di lalampas ng limang araw |

1. **Paglabag sa Karapatan ng Iba**

|  |  |  |  |
| --- | --- | --- | --- |
| **Paglabag** | **Unang Pagkakataon** | **Ikalawang Pagkakataon** | **Ikatlong Pagkakataon** |
| Paghahamon ng away o pag-aamok na nagdulot ng kaguluhan sa loob o labas ng paaralan | Pagpapatawag at pagpapaliwanag ng magulang at pagpasok sa Interbensyon at Programang Paggabay | Suspensiyon na di lalampas ng limang araw at pagpasok sa Interbensyon at Programang Paggabay | Ekspulsyon at di iisyuhan ng Certificate of Good Moral Character |
| Pambubully sa kahit sino sa paaralan   * Maaring pasalitang pagbabanta, pananakot o malabis na panghihiya * Sikolohikal o emosyonal * Panunukso ng labis * Pango-ngotong ng salapi o bagay * Pagpigil sa kahit sino na makapasok sa paaralan at klase * Pisikal na gawain * Cyber bullying o iba pang nakalagay na probisyon sa Anti-bullying | Pagpapatawag at pagpapaliwanag ng magulang, pagpasok sa Interbensyon at Programang Paggabay, at pagbabayad ng danyos | Suspensiyon na di lalampas ng limang araw,  pagpasok sa Interbensyon, at Programang Paggabay at pagbabayad ng danyos | Ekspulsyon at di iisyuhan ng Certificate of Good Moral Character at pananagot sa Batas ng Cyber bullying kung kinakailangan |
| Pagmumura ng labis at pagsasalita ng may kabastusan na nakakasakit ng damdamin ng iba | Pagpapatawag at pagpapaliwanag ng magulang, pagpasok sa Interbensyon at Programang Paggabay | Suspensiyon na di lalampas ng limang araw | Ekspulsyon at di iisyuhan ng Certificate of Good Moral Character |
| Sekswal na pang-aabuso   * Maaring pasalita * Panghihipo sa maseselang bahagi * Pagpapakita ng ari * Panggagahasa o anupamang nasa sa probisyon ng CPP | Pagpapatawag at pagpapaliwanag ng magulang, pagpasok sa Interbensyon at Programang Paggabay at pagbabayad ng danyos | Suspensiyon na di lalampas ng limang araw, pagpasok sa Interbensyon at Programang Paggabay at pagbabayad ng danyos | Ekspulsyon at di iisyuhan ng Certificate of Good Moral Character at pananagot sa R.A. 9344 |
| Pananakit ng kapwa estudyante o guro | Pagpapatawag at pagpapaliwanag ng magulang, pagpasok sa Interbensyon at Programang Paggabay at pagbabayad ng danyos | Suspensiyon na di lalampas ng limang araw, pagpasok sa Interbensyon at Programang Paggabay at pagbabayad ng danyos | Ekspulsyon at di iisyuhan ng Certificate of Good Moral Character at pananagot sa Batas depende sa naging epekto nito sa biktima |
| Pagpatay sa kapuwa estudyante o sinuman sa paaralan | Pananagot sa sa R.A. 9344 | | |
| Kawalang galang sa mga guro at kawani ng paaralan at pananakit sa sinuman dito | Pagpapatawag at pagpapaliwanag ng magulang, pagpasok sa Interbensyon at Programang Paggabay | Suspensiyon na di lalampas ng limang araw at pagpasok sa Interbensyon at Programang Paggabay | Ekspulsyon at di iisyuhan ng Certificate of Good Moral Character |
| Pagsali sa Fraternity o Sorority na nagdudulot ng pahamak o kaguluhan sa kapuwa estudyante | Pagpapatawag at pagpapaliwanag ng magulang, pagpasok sa Interbensyon at Programang Paggabay | Suspensiyon na di lalampas ng limang araw at pagpasok sa Interbensyon at Programang Paggabay | Ekspulsyon at di iisyuhan ng Certificate of Good Moral Character |
| Pagsisimula ng rambol o riot sa loob at labas ng paaralan na ikinapahamak ng sinuman dito | Pagpapatawag at pagpapaliwanag ng magulang, suspensiyon na di lalampas ng limang araw, at pagpasok sa Interbensyon at Programang Paggabay, at pagbabayad ng danyos | Suspensiyon na di lalampas ng limang araw, at pagpasok sa Interbensyon at Programang Paggabay, at pagbabayad ng danyos | Ekspulsyon at di iisyuhan ng Certificate of Good Moral Character |
| Pagkakasangkot sa inisyasyon o hazing na maaring ikamatay ng kapwa estudyante at depende sa naging epekto nito sa biktima | Pagpapatawag ng magulang, pagpasok sa Interbensyon at Programang Paggabay o suspensiyon na di lalampas ng limang araw | Ekspulsyon at di iisyuhan ng Certificate of Good Moral Character | Pananagot sa Batas na naayon sa DSWD |
| Pagpapalaganap ng mga mahahalay na materyal | Pagpapatawag ng magulang, pagpasok sa Interbensyon at Programang Paggabay | Suspensiyon na di lalampas ng limang araw at pagpasok sa Interbensyon at Programang Paggabay | Ekspulsyon at di iisyuhan ng Certificate of Good Moral Character |

1. **Paglabag sa Karangalan ng Paaralan**

|  |  |  |  |
| --- | --- | --- | --- |
| **Paglabag** | **Unang Pagkakataon** | **Ikalawang Pagkakataon** | **Ikatlong Pagkakataon** |
| Pagsosolicit sa labas ng paaralan ng hindi legal at pinapayagan nito | Pagpapa-alaala at pagpapatawag ng magulang | Pagpasok sa Interbensyon at Programang Paggabay | Suspensiyon na di lalampas ng limang araw |
| Panloloko o panlilinlang sa magulang o tagapamatnubay sa mga inaprubahang gawain at koleksyon sa paaralan kung mayroon man | Pagpapa-alaala at pagpapatawag ng magulang | Pagpasok sa Interbensyon at Programang Paggabay | Suspensiyon na di lalampas ng limang araw |
| Pagbebenta ng tiket na hindi pinayagan ng pamunuan ng paaralan | Pagpapa-alaala at pagpapatawag ng magulang | Pagpasok sa Interbensyon at Programang Paggabay | Suspensiyon na di lalampas ng limang araw |
| Pamemeke ng lagda ng kahit sino sa paaralan at paggamit nito sa kalokohan | Pagpasok sa Interbensyon at Programang Paggabay | Suspensiyon na di lalampas ng limang araw | Ekspulsyon at di iisyuhan ng Certificate of Good Moral Character |
| Paggamit ng pangalan ng paaralan sa kalokohan o sa mga bagay na ikasisira ng maganda nitong imahe | Pagpasok sa Interbensyon at Programang Paggabay | Suspensiyon na di lalampas ng limang araw | Ekspulsyon at di iisyuhan ng Certificate of Good Moral Character |
| **Digri ng Paglabag sa Alituntunin at Polisiya ng Paaralan** | | | |
| Malimit at paulit-ulit na paglabag sa alituntunin ng paaralan **(Depende sa digri ng paglabag at kung ano ang nilabag)** | Pagpasok sa Interbensyon at Programang Paggabay (Magaang Paglabag) | Suspensiyon na di lalampas ng limang araw  (Katamtamang Paglabag) | Ekspulsyon at di iisyuhan ng Certificate of Good Moral Character o pagpapanagot sa batas (Mabigat na Paglabag) |

**PAALAALA:**

**Sisiguruhing ang pagpapataw ng kaukulang disiplina ay naayon sa prosesong ipinapatupad at naayon sa mga polisiya at probisyon ng umiiral na mga batas.**

**PAGTANGGAP NG MAGULANG AT MAG-AARAL**

Ang aking paglagda ay nangangahulugang lubos kong naunawaan ang lahat ng mga tungkuling nararapat kong harapin sa pag-papaaral ng aking anak o batang pinangangalagaan.

Naiintindihan kong gagawin ng paaralan ang bahagi nitong bigyan ng magandang edukasyon at proteksyunan ang aking anak o batang pinangangalagaan kung kaya sila ay nararapat sumunod sa makataong disiplinang ipinapatupad nito. Nangangako rin ako na magbabayad ng mga danyos o mga bagay na maaring masira ng aking anak o batang pinamamatnubayan sa taong pampanuruan 2016-2017.

Lagda:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pangalan ng Magulang o Tagapag-alaga Pangalan ng Mag-aaral

Petsa: \_\_\_\_\_\_\_\_\_\_\_\_\_\_\_\_\_\_\_\_ Petsa: \_\_\_\_\_\_\_\_\_\_\_\_\_\_\_\_\_\_\_\_

Numero ng Telepono: \_\_\_\_\_\_\_\_\_\_\_\_\_\_\_\_\_\_\_\_ Numero ng Telepono: \_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tagapayo Pangdisiplinang Koordineytor

**FRANCIS KENNETH D. HERNANDEZ**

OIC- Principal II